Michel Preud’homme

Michel Georges Jean Ghislain Preud’homme (født 24. januar 1959) er en belgisk fotballtrener og tidligere fotballspiller.

Klubb 
Preud'homme startet karrieren for Standard Liège i 1977, og vant blant annet serien i 1982 og 1983. Deretter gikk Preud'homme i 1986 til KV Mechelen, der han i 1988 var med på å vinne Cupvinnercupen i tillegg til serie- og cupgull. Han gikk videre til SL Benfica, der han bare vant den portugisiske cupen mot slutten av karrieren. Preud'homme la opp som 40-åring i 1999.

Landslag 
Preud'homme debuterte på landslaget i 1980 mot  i en 0-0-kamp. Han var andrekeeper bak Jean-Marie Pfaff fram til etter VM i 1986. Fra da av og til 1994 var han et klart førstevalg på landslaget.

Preud'homme blir regnet blant de beste keeperne av sin generasjon. Kjennetegnene hans var refleksredninger.  Preud'hommes første turnerind ble derfor VM i 1990. Han ble også med i VM i 1994 i året han vant de fleste priser en keeper kan vinne: «Årets keeper» av UEFA, FIFA (under VM, han kom også på VMs All-star-lag) og IFHHS.

Som trener 
Preud'homme var trener for Standard Liège to ganger, først fra januar 2001 til 2002, og så fra august 2006 og ut 2007/2008-sesongen. Den første gangen hadde han begrenset suksess, men i den andre lyktes han å vinne serien med Standard Liège for første gang på 25 år. På tross av denne suksessen, valgte han å bytte til KAA Gent i 2009-sesongen. Han sikret en andreplass for laget og en cupseier.

Den 23. mai 2010 ble det bekreftet at Preud'homme erstattet Steve McClaren som manager for FC Twente.Kort tid etterpå vat Twente over Ajax i supercupen. Året etter vant Twente KNVB-cupen.

Etter to sesonger i Twente, dro Preud'homme til Al-Shabab Riyadh. Under Preud'homme vant laget den saudiarabiske ligaen for første gang på seks år og uten tap i serien. Preud'homme fikk kontraktsforlengelse, men litt over et år senere ble de enige om å avslutte kontrakten slik at Preud'homme kunne ta over i Club Brugge.

Referanser

Eksterne lenker 
 
 Michel Preud'homme - Goalkeeping museum

Belgiske fotballspillere
Belgiske fotballtrenere
Spillere i Fotball-EM 1980
Spillere i Fotball-VM 1990
Spillere i Fotball-VM 1994
Fotballspillere for Standard Liège
Fotballspillere for KV Mechelen
Fotballspillere for SL Benfica
Fotballtrenere for Standard Liège
Fotballtrenere for KAA Gent
Fotballtrenere for FC Twente
Fotballtrenere for Club Brugge KV
Personer fra distriktet Liège
Fødsler i 1959
Målvakter i fotball